23/09/2022 | Administración LocalMunicipal
Cabana de Bergantiños
Aprobación inicial da relación modificada de bens e dereitos e necesaria ocupación no expediente de expropiación forzosa do paseo marítimo, tramo monte San Sebastián-Malecón

O Pleno da Corporación Municipal, en sesión extraordinaria celebrada o 11 de agosto de 2022 adoptou o acordo que de seguido se transcribe e que se somete a información pública insertando os correspondentes anuncios no Boletín Oficial da Provincia e no Taboleiro de Anuncios do Concello así como nun xornal de gran circulación da provincia, durante un prazo de vinte días, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no Departamento de Urbanismo do Concello de Cabana de Bergantiños, sito no lugar de A Carballa, s/n Cesullas, 15115 Cabana de Bergantiños. Ao mesmo tempo, en cumprimento da normativa vixente, esta publicación servirá como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. Visto que desde o ano 2010 o Concello de Cabana de Bergantiños está implicado na recuperación do borde litoral entre Orixeira e o Malecón a través do proxecto denominado “Recuperación ambiental do Borde litoral de Cabana de Bergantiños. Tramo: Orixeira - Malecón” redactado en xullo de 2010 por Barry James Simionov Vives. Visto que con este proxecto se pretende a posta en valor do borde litoral e facilitar e canalizar o acceso á zona marítimo-terrestre, mediante a execución de itinerarios peonís e accesos á mesma. Visto que o Concello xa realizou as expropiacións relativas ao primer e segundo tramo, correspondentes a Orixeira-O Curro e O Curro- San Sebastián. Visto que no 2022 se inicia o expediente de expropiación do tercer tramo, San Sebastián – Malecón. Visto que o Proxecto de Recuperación ambiental do Borde litoral de Cabana de Bergantiños. Tramo: Orixeira -Malecón” contén o Anejo “Acondicionamento ambiental e posta en valor do borde litoral de Cabana de Bergantiños: Monte San Sebastián-Malecón” referido ao tercer e último tramo a desenvolver. Visto que en sesión plenaria de 12 de maio de 2022 (con corrección de erros por acordo do pleno da corporación de o 26 de maio de 2022) adóptase o seguinte acordo: “PRIMEIRO. – Aprobar o proxecto da obra denominada Acondicionamento ambiental e posta en valor do borde litoral de Cabana de Monte San Sebastián-Malecón”, recollida no proxecto redactado polo enxeñeiro D. Barry James Simionov Vives. SEGUNDO.- Declarar a utilidade pública da obra denominada: “Acondicionamento ambiental e posta en valor do borde litoral de Cabana de Bergantiños: Monte San Sebastián-Malecón” recollida no proxecto do mesmo nome redactado polo enxeñeiro D. Barry James Simionov Vives. TERCEIRO. Aprobar inicialmente a relación, que segue a continuación, que comprende os bens e dereitos, asi como os seus titulares, que se consideran de necesaria ocupación para a execución das obras incluidas no proxecto: Acondicionamento ambiental e posta en valor do borde litoral de Cabana de Bergantiños: Monte San Sebastián-Malecón, de conformidade co informe técnico obrante no expediente(…)”. Visto que tras a realización das notificacións esta administración detecta de oficio inconsistencias na Relación de Bens e Dereitos, tanto na numeración dalgunhas fincas como na titularidade catastral doutras. Debido a esto, iníciase unha labor de comprobación documental que ten por resultado a modificación da Relación de Bens e Dereitos xa aprobada. Vista a Relación de Bens e dereitos de data 10 de agosto de 2022. Visto o informe de secretaría de data 10 de agosto de 2022. De conformidade co anterior, propoño ó pleno a adopción do seguinte ACORDO: Primeiro: aprobar inicialmente a relación modificada, que segue a continuación, que comprende os bens e dereitos, así como os seus titulares, que se consideran de necesaria ocupación para a execución das obras incluídas no Anejo “Acondicionamento ambiental e posta en valor do borde litoral de Cabana de Bergantiños: Monte San Sebastián-Malecón”, de conformidade co informe técnico obrante no expediente: Segundo: Someter a información pública a relación dos bens e dereitos de necesaria ocupación insertando os correspondentes anuncios no Boletín Oficial da Provincia e no Taboleiro de anuncios do Concello (https://sede.cabana. gal/opencms/es/informacion/ ) así como nun dos xornáis de maior circulación da provincia, durante un prazo de vinte días, contados a partir da última das publicacións referidas, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no Concello (Departamento de urbanismo), sito no lugar de A Carballa- Cesullas, s/n Cabana de Bergantiños. Terceiro: Notificar este acordo, de forma individual, a cada un dos interesados. Cuarto: Publicar este acordo para que, de conformidade coa normativa vixente, serva de notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar.” Dado que se trata dun acto de trámite, non procede a interposición de recursos contra o mesmo. En todo caso, contra as resolucións e actos de trámite que decidan, directa ou indirectamente o fondo do asunto, determinen a imposibilidade de continuar o procedemento, produzan indefensión ou prexuízo irreparable a dereitos e intereses lexítimos, de conformidade co artigo 112.1 da Lei 39/2015, poderase interpoñer o recurso potestativo de reposición que caberá fundar en calquera dos motivos de nulidade e anulabilidade previstos nos artigos 47 e 48 da Lei 39/2015. O prazo para interpoñer recurso potestativo de reposición será dun mes; o prazo máximo para ditar e notificar a resolución será dun mes, desde a súa interposición (artigo 124 da Lei 39/2015). En Cabana de Bergantiños a 20 de setembro de 2022 O ALCALDE José Muíño Domínguez